ফিলিস ফ্রেজার

**ফিলিস সার্ফ ওয়াগনার** (জন্ম **হেলেন ব্রাউন নিকোলস**; ১৩ এপ্রিল, ১৯১৬ - ২৪ নভেম্বর, ২০০৬), যিনি **ফিলিস ফ্রেজার** নামেও পরিচিত, একজন আমেরিকান সমাজকর্মী, লেখক, প্রকাশক এবং অভিনেত্রী ছিলেন। তিনি বিগিনার বুকসের সহ-প্রতিষ্ঠাতা ছিলেন।

## প্রাথমিক জীবন
ফ্রেজারের জন্ম মিসৌরির ক্যানসাস সিটিতে। জন্মের সময় তাঁর নাম ছিল হেলেন ব্রাউন নিকোলস। তাঁর মা ছিলেন ভার্দা ভার্জিনিয়া ক্লেণ্ডেনিন (জন্ম নাম ওয়েন্স), ভার্দা ওয়েলশ বংশোদ্ভূত ওয়াল্টার এবং সাফ্রোনা ওয়েন্সের (জন্ম নাম বল) কন্যা। ফ্রেজারের দুই মাসির একজন ছিলেন ছিলেন রেডিও অভিনেতা ভিন্টন হেওয়ার্থের (রিতা হেওয়ার্থের কাকা) স্ত্রী জিন ওয়েন্স এবং অন্যজন জিঞ্জার রজার্সের মা লেলা (ওয়েন্স) ম্যাকম্যাথ। ফ্রেজারের জন্মের খুব অল্প সময়ের মধ্যেই, তাঁর মা ওকলাহোমা সিটিতে চলে আসেন, যেখানে ফ্রেজার ১৬ বছর বয়স পর্যন্ত বসবাস করেছিলেন।

## হলিউড
১৬ বছর বয়সে, ফ্রেজার তাঁর মাসি লেলা এবং মাসতুতো বোন ভার্জিনিয়ার সাথে ক্যালিফোর্নিয়ায় বসবাস করতে যান। ভার্জিনিয়া একজন নৃত্যশিল্পী ছিলেন এবং পরবর্তীকালে অভিনেত্রী জিঞ্জার রজার্স হয়েছিলেন। ক্যালিফোর্নিয়ায় আসার পর ভার্জিনিয়া হেলেনের জন্য একটি নতুন (পেশাদার) নামের কথা ভেবেছিলেন এবং তাঁকে হলিউডের সাথে পরিচয় করিয়ে দিয়েছিলেন। ১৯৩২ থেকে ১৯৩৯ সালের মধ্যে, ফিলিস ফ্রেজার বেশ কয়েকটি সিনেমায় অভিনয় করেছিলেন, যার মধ্যে উল্লেখযোগ্য হল জন ওয়েনের সাথে *উইণ্ডস অফ দ্য ওয়েস্টল্যাণ্ড* (১৯৩৬) এবং *লিটল মেন* (১৯৩৪)। ১৯৩২ সালে, আরকেও চলচ্চিত্র *থার্টিন উইমেন*-এ ফ্রেজারের একটি ভূমিকা ছিল, যা পরে বাদ দেওয়া হয়েছিল। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2014)">তথ্যসূত্র প্রয়োজন</span>]]* &#x5D;

## নিউ ইয়র্ক
১৯৩৯ সালে, ফ্রেজার হলিউড ছেড়ে নিউ ইয়র্ক সিটির ম্যাকক্যান এরিকসনে চলে যান বিজ্ঞাপন জগতে পা রাখার জন্য। তাঁর আগমনের পরপরই, *[[দ্য নিউ ইয়র্কার|দ্য নিউ ইয়র্কারের]]* সম্পাদক হ্যারল্ড রস তাঁকে প্রকাশনা জগতের ধনকুবের এবং র‍্যাণ্ডম হাউসের সহ-প্রতিষ্ঠাতা (এবং ভবিষ্যতের *হোয়াটস মাই লাইন?* প্যানেলিস্ট) বেনেট সার্ফের সাথে পরিচয় করিয়ে দেন। ফ্রেজার তাঁকে ১৯৪০ সালের ১৭ই সেপ্টেম্বর বিয়ে করেন। তাঁদের দুই পুত্র ছিলেন, প্রথমজন  হলেন লেখক এবং সুরকার-গীতিকার ক্রিস্টোফার সার্ফ, যিনি *সেসেমি স্ট্রিট* নিয়ে অসংখ্য গান গেয়েছেন এবং অন্যজন হলেন *বিগ বার্ডস রেড বুক*-এর লেখক এবং ১৯৮০ সালের বোর্ড গেম ওথেলোর বিশ্ব চ্যাম্পিয়ন জোনাথন সার্ফ। ফ্রেজার শিশুদের জন্য একটি বই লিখেছিলেন, যার নাম*দ্য এবিসি অ্যাণ্ড কাউন্টিং বুক*। তিনি টেড গেইজেল (প্রায়শই ডঃ সুস নামে পরিচিত) এবং তাঁর স্ত্রী হেলেন পামার গেইজেলের সঙ্গে বিগিনার বুকস সহ-প্রতিষ্ঠা করেছিলেন, যেটি ছোট বাচ্চাদের জন্য র‍্যাণ্ডম হাউসের একটি প্রকাশনা শাখা। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2014)">তথ্যসূত্র প্রয়োজন</span>]]* &#x5D;

১৯৭১ সালের ২৭শে আগস্ট বেনেট সার্ফের মৃত্যুর পর, ১৯৭৫ সালের ৩০শে জানুয়ারি ফ্রেজার, নিউ ইয়র্ক সিটির প্রাক্তন মেয়র রবার্ট এফ. ওয়াগনার জুনিয়রকে বিয়ে করেন। ১৯৯১ সালের ১২ই ফেব্রুয়ারি ওয়াগনার মারা যাওয়ার আগে পর্যন্ত তাঁরা বিবাহিত ছিলেন। বিংশ শতাব্দীর শেষার্ধে তিনি প্রথম এবং দ্বিতীয় স্বামীর সাথে ক্রমান্বয়ে ১৩২ পূর্ব ৬২তম স্ট্রিটে একটি পাঁচতলা টাউনহাউসে বসবাস করতেন। একটি বৈশিষ্ট্যহীন বহির্ভাগ হওয়া সত্ত্বেও, ডেনিং অ্যাণ্ড ফোরকেড এর অভ্যন্তরীণ সাজসজ্জার কাজ করেছিলেন। ২০০৭ সালে যখন টাউনহাউসটি $৯.৯ মিলিয়নে বিক্রয়ের জন্য ছিল, তখন রিয়েল এস্টেট এজেন্ট জন গ্লাস বলেছিলেন "এটি একইসাথে আরামদায়ক এবং রাজকীয়, কিন্তু অতিরিক্ত জমকালো নয়"।

## মৃত্যু
পড়ে যাওয়ার পর জটিলতার কারণে ফ্রেজার ২০০৬ সালের ২৪শে নভেম্বর নিউ ইয়র্কে মারা যান। তাঁর বয়স হয়েছিল ৯০ বছর।

## তথ্যসূত্র

## বহিঃসংযোগ

* 
* 
* ''আই ক্যান রিড ইত অল বাই মাইসেলফ: দ্য বিগিনার বুক স্টোরি'' পল ভি. অ্যালেনের লেখা মিসিসিপির ইউনিভার্সিটি প্রেসে (মে ২০২১ প্রকাশনা), 978-1496834041)
* ফিলিস সার্ফ ওয়াগনার মৃত্যু বার্তা *নিউ ইয়র্ক টাইমসে*

বিষয়শ্রেণী:২১শ শতাব্দীর মার্কিন নারী
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:মার্কিন সমাজের বিশিষ্ট ব্যক্তি
বিষয়শ্রেণী:মার্কিন প্রকাশক (ব্যক্তি)
বিষয়শ্রেণী:মার্কিন শিশুসাহিত্যিক
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০০৬-এ মৃত্যু
বিষয়শ্রেণী:১৯১৬-এ জন্ম